section_heading: Povijest
paragraph_text: Crkveni Bok je za postojanja Kraljevine Jugoslavije i NDH bio središte istoimene općine u sklopu kotara Kostajnica, u čijem su se sastavu osim samog naselja Crkveni Bok nalazila i naselja Strmen i Ivanjski Bok. Prema popisu stanovništva iz 1931. ova je općina imala 2.725 stanovnika, od čega 2.652 pravoslavaca, 72 rimokatolika i jednu osobu bez naznačene vjeroispovijesti. Prema podacima različitih institucija NDH, općina je 1941. ili početkom 1942. godine imala između 2.500 i 3.200 stanovnika. Sela općine Crkveni Bok bila su prometno izolirana od obližnjih gradskih centara, ali su zbog svog položaja na rijeci Savi, plodne zemlje i razvijenog ekstenzivnog stočarstva ipak spadala među bogatija sela na Baniji.<ref>